[{"text_idx": "#000001", "text": "Uudised100 sammu uudisedArtiklidMuuJuhtide lood mentorlusest"}, {"text_idx": "#000002", "text": "Ennastjuhtiva o\u0303ppija kujunemine mentorsu\u0308steemi toel"}, {"text_idx": "#000003", "text": "Viimsi Gu\u0308mnaasium on riigigu\u0308mnaasium, mis alustas tegevust 1. septembril 2018. Meil on ta\u0308na 387 o\u0303pilast ja 42 o\u0303petajat. Uue kooli loomine on harukordne vo\u0303imalus rajada midagi ainulaadset nii sisult kui vormilt. Nii me ka tegime. Tallinnas on mitmekesine haridusvo\u0303rk ja olles kohe selle suure linna ku\u0308lje all la\u0308htusime sellest, et meil ei ole mo\u0303tet ega kasulik teha copy-paste u\u0308hestki teisest koolist. Meie eesma\u0308rk oli luua ainulaadne kool just meie o\u0303ppijate ja meeskonna jaoks: 21. sajandi kool ja 21. sajandi organisatsioon. Luua pa\u0308riselt selline kool, kus me ise to\u0308o\u0308tada tahame, kus o\u0303pilased o\u0303ppida tahavad ja kus meil on koos hea olla."}, {"text_idx": "#000004", "text": "Eesti elukestvao\u0303ppe strateegias on so\u0303nastatud, et 21.sajandi koolis on fookuses ennast juhtiv ja iseseisev u\u0308hiskonna liige, kes oskab enda vajadusi ja eesma\u0308rke ma\u0308a\u0308ratleda, valida kaalutletud viise nende elluviimiseks ja tulemuste hindamiseks ning ka vastutada oma tegevuse ja valikute eest. O\u0303petaja ei ole 21. sajandil mitte infoallikas, vaid teejuht, seoste looja ja va\u0308a\u0308rtushoiakute kujundaja, kelle u\u0308lesanne on arendada o\u0303ppijas kriitilist ja loovat mo\u0303tlemist, analu\u0308u\u0308sioskust, ettevo\u0303tlikkust, meeskonnato\u0308o\u0308 ning kirjaliku ja suulise eneseva\u0308ljenduse oskust. O\u0303petaja roll on toetada o\u0303ppija kujunemist ennastjuhtivaks o\u0303ppijaks, kes tuleb iseseisvalt toime muudatustega keskkonnas ning vo\u0303tab vastutuse oma arengu ja o\u0303pivalikute eest. 21. sajandil on ka organisatsiooni juhtimise meetodid muutunud. Need po\u0303himo\u0303tted on meil suunana\u0308itajaks ja andnud suurepa\u0308rase vo\u0303imaluse uue koolina olla teerajajaks uute viiside loomisel ja katsetamisel."}, {"text_idx": "#000005", "text": "Otsustasime gu\u0308mnaasiumis asendada klassijuhatamine mentorsu\u0308steemiga. Mitte et klassijuhatamine oleks halvem ja mentorlus parem, kuid kui me la\u0308htume eelpool kirjeldatud ootustest ja sihtidest, siis meie usume, et mentorlus ja coaching kui mo\u0303tte- ja suhtlusviis on meie koolis to\u0303husam. Selleks, et sisemist motivatsiooni hoida ja to\u0303sta, peab olema aega inimest tundma o\u0303ppida. Tavapa\u0308raselt on klassijuhatajal juhendada 30 \u2013 36 o\u0303pilast. Iga o\u0303ppija personaalse toetamiseni on sellise hulgaga grupi puhul va\u0308ga ajamahukas ja keeruline jo\u0303uda. Sageli la\u0308heb ta\u0308helepanu neile, kes seda rohkem vajavad ja teised ja\u0308a\u0308vad varju. Just see on u\u0308ks po\u0303hjus, miks oleme o\u0303pilased iga lennu po\u0303hiselt jaganud kuni 15-liikmelistesse mentorgruppidesse. Kuna meie koolis alustatakse o\u0303ppimist 10.klassis, siis mentori roll on alustuseks toetada o\u0303pilase kohanemist uue kooli, keskkonna ja gu\u0308mnaasiumio\u0303pilase rolliga ning luua mentorgrupis hea kontakt, meie-tunne ja turvaline o\u0303hkkond. Alustame ka kooliaastat just seeto\u0303ttu projektina\u0308dalaga, kus o\u0303ppepa\u0308evade fookuses on u\u0308ksteisega tutvumine ja kokkulepete so\u0303lmimine. Grupi ko\u0303rval on oluline ro\u0303hk ka individuaalsel ma\u0308rkamisel ja toel, et tuua o\u0303pilases va\u0308lja peituv potentsiaal ja oskused, selgitada va\u0308lja arenguvajadused, aidata eesma\u0308rkide seadmisel, suurendada o\u0303pilase eneseusku, olla peegliks, to\u0303sta eneseteadlikkust ja vastutustunnet, toetada toimetulekut ja u\u0308ldist arengut. Seega meie silmis on o\u0303pilane koolist peale 3-aastast o\u0303pingutsu\u0308klit va\u0308lja astudes iseseisev ja ennastjuhtiv o\u0303ppija, kes on teadlik sellest, mis teda huvitab ja oskab ja\u0308rgmisi valikuid endast la\u0308htudes teha."}, {"text_idx": "#000006", "text": "Meile on oluline nii individuaalne kui ka grupicoaching. U\u0308ks toetab ja ta\u0308iendab teist ning nende koosmo\u0303ju on suurem. O\u0303ppides u\u0308ksteiselt ja koos on o\u0303pigrupi coaching suurepa\u0308rane vahend mo\u0303testatud ja mo\u0303jusa o\u0303pikultuuri loomiseks. Mentortund o\u0303pilastega toimub u\u0308ks kord na\u0308dalas (meil on 75-minutilised tunnid). Mentoriteks on meie enda o\u0303petajad, kes on omandanud Fontese mentorprogrammi baasteadmised ja sel o\u0303ppeaastal on ka\u0308imas ka mentorite ja\u0308tkukoolitus mentorite o\u0303pikogukonna igakuiste seminaridena, kus keskendume grupi juhtimise, du\u0308naamika ja tehnika teemadele. Mentortundide kavad valmistab ette mentorluse juhtivtiim, kuhu kuuluvad neli o\u0303petajat-mentorit, o\u0303pilasno\u0303ustaja ja koolijuht (ka mentor). Tiimi u\u0308lesanne on arendada mo\u0303testatud ja to\u0303hus mentorsu\u0308steemi la\u0308bi mentorite toetamise ehk lisaks tunnikavade loomisele kogume infot ja na\u0308itajaid, millega saame mo\u0303o\u0303ta mentorsu\u0308steemi to\u0303husust ning arutleme mil moel saame mentoreid koos ja individuaalselt toetada."}, {"text_idx": "#000007", "text": "Toimiva su\u0308steemi loomine on aegano\u0303udev protsess. Tegemist on uue mo\u0303tteviisiga, millega erinevad osapooled ei pruugi kiiresti kohaneda. U\u0308likooli o\u0303petajakoolituse o\u0303ppekavas puudub selline kursus nagu mentorlus vo\u0303i coaching, kuigi vo\u0303iks. Ja\u0308rjekindel arendusto\u0308o\u0308 ja ka va\u0308iksemate o\u0303nnestumiste u\u0308le ro\u0303o\u0303mustamine annab jo\u0303udu juurde. Me usume, et ajame o\u0303iget asja ja esimesed tulemused, kus na\u0308eme positiivset mo\u0303ju, on juba olemas. Selline on meie viis."}, {"text_idx": "#000008", "text": "Siit leiad kooli o\u0303pilase artikli samal teemal."}]